PressReader - Weg!: 2018-08-01 - PIERRE SE B­RIEF
PIERRE SE B­RIEF
Weg! - 2018-08-01 - Inhoud - REDAKTEUR PS­teyn@me­dia24.com
Daar is een ding wat ’n fun­da­men­te­le ver­skil maak aan my ge­moed wan­neer ek sog­gens by ons kan­toor in die Kaap­stad­se mid­de­stad in­loop: die koms van die pot­gooi, of po­d­cas­ts soos die mees­te men­se daar­na ver­wys.
Ek het ge­kies om 40 km bui­te die stad in ’n lan­de­li­ke rus­tig­heid te woon. Sa­lig. Maar die keer­sy is ’n pen­del­tog wat, as jy hom ver­keerd ti­me, jou bloed­druk en jou hart­klop op­jaag en jou le­we on­no­dig ver­kort. Ek hou nie van vloek nie, maar taxi is be­slis ’n vier­let­ter­woord!
Om in die og­gend na die klets­ra­di­o­sta­sies te luis­ter het nie juis ge­help nie. Po­li­tiek. Mis­daad. Droog­te. Re­ses­sie. Nuus van nog ’n ver­dom­de mi­ni­bus wat op die N2 ’n wiel ver­loor het en wat nou voor jou en dui­sen­de an­der om­ge­suk­kel­de men­se dwars in die pad s­taan. My brein het soos ’n ge­muf­de murg­pam­poen­tjie ge­voel teen die tyd dat ek uit­ein­de­lik by die werk in­ge­strom­pel het.
Po­d­cas­ts het my le­we ver­an­der. Dees­dae gee ek nie om vir die pen­del nie. Dit gee my kans om te luis­ter na in­te­res­san­te, op­bou­en­de din­ge.
Ek het van­og­gend by­voor­beeld na e­pi­so­des 21 en 22 van Weg S­to­ries ge­luis­ter waar­in Ja­co Kir­sten sy rubriek Waar’s die “kef­fie”-ham­bur­ger voor­lees en To­ast Coet­zer ver­tel oor sy eer­ste kar, ’n 1969-VW ke­wer ge­naamd die Blou Rei­er. K­nus in my mo­tor, met die stem­me van ons skry­wers wat my saam met hul­le op reis neem, het die don­ker, die re­ën en die rit my geen­sins ge­pla nie.
Ek het by tye hard­op ge­lag. In spits­ver­keer! Jy kan jou eie Ap­ple- of An­droid-po­d­cast-app ge­bruik, of op ons web­werf of Fa­ce­book na Weg S­to­ries gaan luis­ter as jy dit nie reeds doen nie.
S­mid­dae luis­ter ek na my ge­lief­koos­de ge­skied­skry­wers. Dan Car­lin se Har­d­co­re His­to­ry (sy reeks oor die Eer­ste Wê­reld­oor­log be­vat meer as 20 uur se luis­ter­ge­not) en Mal­colm Glad­well se Re­vi­si­o­nist His­to­ry is van my guns­te­lin­ge. Glad­well ge­sels in een van sy e­pi­so­des oor sy twaalf re­ëls vir ’n ge­luk­ki­ge le­we (hy kom tot die be­sef dat hy eint­lik net een het), wat my laat dink het wat my eie twaalf re­ëls sou wees. Die eer­ste drie lyk dalk so: Koop die bes­te rooi­wyn wat jy kan be­kos­tig; maak tyd vir din­ge en men­se wat jou le­we ver­ryk; klim in jou kar en ry – som­mer Oos-Afrika toe!